૧ તિમોથી–૨:૧૧-૧૪ નું માળખું આ કારણને પૂર્ણ રીતે સ્પષ્ટ કરે છે કે શા માટે સ્ત્રીઓ મંડળીની પાળક ન હોઈ શકે. કલમ ૧૩ “માટે” શબ્દ થી શરૂ થાય છે, અને કલમ ૧૧-૧૨ માં આપેલા પાઉલના કથનના “કારણ” ને બતાવે છે. શા માટે સ્ત્રીઓ શીખવે નહી અને પુરુષો ઉપર અધિકાર ન ચલાવે? કારણકે “આદમ પહેલાં ઉત્પન્ન થયો, પછી હવા: અને આદમ છેતરાયો નહી, પણ સ્ત્રી છેતરાઇને પાપમાં પડી” (કલમ-૧૩-૧૪). ઇશ્વરે સૌ પ્રથમ આદમને બનાવ્યો પછી આદમની “સહાયક” બનવા હવાને બનાવી. સૃષ્ટિ નો ક્રમ પરિવારમાં (એફેસી-૫:૨૨-૨૩) અને મંડળીમાં સાર્વત્રીક રીતે લાગુ થાય છે, ૧ તિમોથી–૨:૧૪ પણ આપવામાં આવ્યું છે કે તે સત્ય છે કે હવાને છેતરવામાં આવી હતી અને તે જ કારણ છે કે સ્ત્રીઓ પાળક ના રૂપમાં સેવા કે પુરુષો ઉપર આત્મિક અધિકાર ન ચલાવી શકે. તેનો અર્થ એવો નથી કે સ્ત્રીઓ ખૂબ જ ભોળી–ભાળી હોય છે કે તે પુરુષોની સરખામણીમાં સરળતાથી છેતરાઇ જાય છે. જો દરેક સ્ત્રીઓ ખૂબ જ સરળતાથી છેતરાઈ જાય છે તો, શા માટે તેઓને બાળકોને શીખવવાની અનુમતી આપવામાં આવી (જે સરળતાથી છેતરાઇ જાય છે) અને બીજી સ્ત્રીઓ (જે સામાન્ય પણે માનવામાં આવે છે કે સરળતાથી છેતરાઇ જાય છે?) પવિત્રશાસ્ત્ર ફક્ત એવું કહે છે કે સ્ત્રીઓને પુરુષોને શીખવવાનું કે પુરુષો ઉપર આત્મિક અધિકાર ચ્લાવવાની ના પાડવામાં આવી છે કારણકે હવાને છેતરવામાં આવી હતી, ઇશ્વરે પુરુષોને મંડળીમાં શિક્ષણ આપવાનો પ્રાથમિક અધિકાર આપ્યો છે.